Diari Oficial de la Generalitat Valenciana


Sumari del DOGV 6280, del 02-06-2010 (2010/6231)

RESOLUCIÓ de 21 de maig de 2010, de la Direcció General de Personal de la Conselleria d'Educació, per la qual es fa pública la relació dels plans d'activitats de formació del professorat proposats per les entitats col·laboradores per a l'any 2010.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/6231


Data del document
:   21-05-2010

Organisme emissor
:   Conselleria d'Educació

Tipus de document
:   Resolució

Descriptors 

:   * formació del professorat
    * ensenyament públic
    * ensenyament privat
    * personal docent
    * concurs administratiu

RESOLUCIÓ de 21 de maig de 2010, de la Direcció General de Personal de la Conselleria d'Educació, per la qual es fa pública la relació dels plans d'activitats de formació del professorat proposats per les entitats col·laboradores per a l'any 2010. [2010/6231]
Vista l'Orde de 9 de juny de 1994 de la Conselleria d'Educació i Ciència, la qual regula la convocatòria, reconeixement, certificació i registre de les activitats de formació permanent del professorat que impartixen ensenyança de règim general no universitari i de règim especial de la Comunitat Valenciana.
Vista la Resolució de 16 de febrer de 1998, de la Direcció General d'Ordenació i Innovació Educativa i Política Lingüística per la qual, en desplegament de l'Orde de 9 de juny de 1994 de la Conselleria d'Educació i Ciència, s'establix el procediment per a l'autorització d'activitats de formació del professorat organitzades per entitats col·laboradores.
Examinats els plans d'activitats de formació del professorat proposats per les entitats col·laboradores, i en virtut de les competències atribuïdes pel Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació (DOCV 5566, 30.07.2007), resolc:
Primer
Autoritzar els plans d'activitats de formació a les entitats col·laboradores que s'inclouen en l'annex I d'esta resolució per a la realització de les activitats proposades per a l'any 2010.
Segon
Denegar a les entitats col·laboradores en la formació del professorat les accions formatives del Pla d'Activitats proposat per a l'any 2010 que s'inclouen en l'annex II d'esta resolució, pels motius que s'indiquen.
Tercer
Les activitats de formació relacionades en l'annex I d'esta resolució es dirigiran al professorat i personal especialitzat amb destí en centres públics, concertats i privats inclosos dins de l'àmbit de gestió de la Conselleria d'Educació, en els quals s'impartisquen ensenyances de règim general i de règim especial i en els servicis tècnics de suport a estos
Quart
A fi d'agilitzar les gestions d'homologació que corresponguen, totes les entitats col·laboradores, abans de l'inici de cada una de les activitats que figuren en l'annex I, estaran obligades a comunicar al Servici de Formació del Professorat, tant el títol de l'activitat com les dates de començament i finalització d'esta, a l'adreça de correu electrònic: entidadescolaboradoras\_jyh@hsi.aa.
Una vegada finalitzada l'activitat i en el termini d'un mes, hauran de comunicar a través de l'adreça de correu electrònic anteriorment indicada, l'acta de participants en esta
Quint
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
El recurs de reposició s'haurà d'interposar davant de la Conselleria d'Educació en el termini d'un mes a partir de l'endemà de la publicació en el Diari Oficial de la Comunitat Valenciana.
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir de l'endemà de la publicació en el Diari Oficial de la Comunitat Valenciana
València, 21 de maig de 2010.- El director general de Personal: David Barelles Adsuara.